Twee in hof ná nagklub-moord | Maroela Media
Twee in hof ná nagklub-moord
Brent Henry en Juane Jacobs verskyn Vrydag in die Wes-Kaapse hooggeregshof in verband met die moord op Carl Schoombie.
Schoombie het op 21 November saam met vriende by 'n nagklub in Claremont in Kaapstad gekuier toe 'n geveg uitgebreek het. Hy was egter nie daarby betrokke nie en het die klub in 'n taxi verlaat.
Die taxi is in die rigting van Rondebosch deur 'n ander voertuig, met twee mans daarin, glo Henry en Jacobs, van die pad af gedruk. Die twee het Schoombie en sy vriende glo daarvan beskuldig dat hulle die geveg begin het. Schoombie en sy vriende het glo herhaaldelik gesê hulle was nie betrokke nie, maar is nogtans erg aangerand.
Schoombie is met ernstige kopbeserings in 'n hospitaal opgeneem waar hy 'n paar dae later dood is.
Henry is kort ná die moord in hegtenis geneem terwyl Jacobs in Februarie in Johannesburg in hegtenis geneem. Die twee het op 16 September in die hof verskyn. Henry is vroeër op borgtog van R1 000 vrygelaat. Jacobs het sy borgtogaansoek laat vaar.
Lees alle vorige berigte oor Carl Schoombie op Maroela Media.
Carl Schoombie Claremont Wes-Kaap
Minister wil Madonsela ook stuit
EFF beplan groot optog in Pretoria
So die twee mans was uit en uit daarop om iemand seer te maak dit is tragies dat n jong man moes boet met sy lewe wat is fout met die mense wat kry hulle daaruit om ander leed aan te doen??? Sterkte aan die familie !!!!
Is dit nie tragies dat n mens deesdae meer lees hoe mense doodgemaak word onodig as wat jy lees van mense wat n natuurlike dood sterf ek het nie woorde nie ek is net baie hatrseer dit is asof die duiwel loshande wen en elke oomblik van dit geniet!!!! Sterkte aan Carl Scoombie se gesin!!!
Afrikaner Volk om op trots te wees
R1000.00 borgtog vir n moord! Nou toe nou. n onskuldige jongman is doodgeslaan! Hoe werk die stelsel?
Mense moet plekke waar drank en dwelms vloei vermy. Daar broei altyd onheil uit. Doen bybelstudie in jou kamer. Die samelewing gaan nog baie geweldadiger en goddeloser word, maar die wat geestelik reg eet en drink, en nie aan die tafel saam dronkaards sit nie, kan en sal staande bly.